പകല് സമയത്ത് മഴ മാറിനില്ക്കുന്നതുകൊണ്ട് അമിത ആത്മവിശ്വാസം പാടില്ല: മുഖ്യമന്ത്രി പിണറായി വിജയന് തിരുവനന്തപുരം: ഒക്ടോബര് 20 മുതല് മൂന്ന് ദിവസത്തേക്ക് സംസ്ഥാനത്ത് അതിശക്തമായ മഴക്ക് സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ച സാഹചര്യത്തില് മലയോര മേഖലയിലും നദിക്കരകളിലും താമസിക്കുന്നവര് അതീവ ജാഗ്രത പുലര്ത്തണമെന്ന് മുഖ്യമന്ത്രി പിണറായി വിജയന്. മഴക്കാലത്തിന്റെ അവസാനഘട്ടത്തില് എത്തി നില്ക്കുന്നതിനാല് മണ്ണിടിച്ചിലിനും ഉരുള്പൊട്ടലിനും നദികള് കരകവിഞ്ഞൊഴുന്നതിനും സാധ്യത വളരെ കൂടുതലാണ്. കുറഞ്ഞ സമയം കൊണ്ട് കുത്തിയൊലിച്ചു പെയ്യുന്ന അതിശക്തമായ മഴ തുടര്ച്ചയായി അപകടം വിതക്കുന്ന സാഹചര്യമുണ്ട്. ചുരുക്കം മണിക്കൂറുകള് കൊണ്ട് തന്നെ വലിയ അപകടങ്ങള്ക്ക് സാധ്യതയേറെയാണ്. അതുകൊണ്ട് നിലവിലെ സാഹചര്യം സാധാരാണ ഗതിയിലേക്ക് എത്തുന്നത് വരെ മലയോര മേഖലയിലും നദിക്കരകളിലും അതീവ ജാഗ്രത പുലര്ത്താന് ദുരന്ത നിവാരണ അതോറിറ്റി കര്ശന നിര്ദേശം ഇതിനോടകം പുറപ്പെടുച്ചിട്ടുണ്ട്.The post പകല് സമയത്ത് മഴ മാറിനില്ക്കുന്നതുകൊണ്ട് അമിത ആത്മവിശ്വാസം പാടില്ല: മുഖ്യമന്ത്രി പിണറായി വിജയന് first appeared on MalayalamExpressOnline.